rejauldu/bengali-wikipedia huggingface dataset:
thumb|right|300px|বার্ষিক নগ্ন দৌড়, প্যামপ্লোনা, ২০০৭ নগ্ন দৌড় স্পেনের প্যামপ্লোনাতে প্রতিবছর অনুষ্ঠিত হয়। স্পেনের প্যামপ্লোনায় বাৎসরিক স্যান ফারমিন উৎসবের ঠিক দুই দিন আগে নগ্ন দৌড়ের আয়োজন করা হয়। ষাঁড় দৌড়ের প্রতিবাদে ২০০২ সাল থেকে নগ্ন দৌড়ের আয়োজন করা হচ্ছে। PETA সহ প্রায় সকল প্রাণী অধিকার বিষয়ক আন্তর্জাতিক গ্রুপ এই দৌড়কে সমর্থন প্রদান করে। নগ্ন মানব সন্তানেরা এই দৌড়ে অংশ নেয়। তাদের কেউ কেউ প্লাস্টিকের শিং এবং লাল স্কার্ফ পরে অংশ নেয়।  ষাঁড় দৌড়ের রুট ধরেই নগ্ন দৌড়ের আয়োজন করা হয়। স্যান্তো ডোমিংগো কোরালস থেকে দৌড় শুরু হয়ে প্লাজা দে তোরেস এ শেষ হয়। দৌড়ে দূরত্ব হচ্ছে ৮০০ মিটার বা আধা মাইল এবং অনুষ্ঠানের ব্যাপ্তিকাল হচ্ছে এক ঘণ্টা।  ইতিহাস প্রাণী অধিকার কর্মীরা ২০০২ সালে প্রথম নগ্ন দৌড়ের আয়োজন করে। প্রথমবার ২৫ জন নগ্ন অংশগ্রহণ কারী প্যামপ্লোনার রাস্তায় দৌড়ায়। এরপর অংশগ্রহণকারীদের সংখ্যা বাড়তে থাকে। ২০০৬ সালে ১০০ জন নগ্ন, অর্ধনগ্ন ব্যক্তি নগ্ন দৌড়ে অংশ নেন।  ইউরোপ এবং উত্তর আমেরিকার প্রাণী অধিকার সংগঠনসমূহ অংশগ্রহণকারীদের কম খরচে যাতায়াত এবং থাকা খাওয়ার ব্যবস্থা করে।  প্রথমদিকে শহরের অধিবাসীরা প্রকাশ্যে নগ্নতাকে মেনে নিতে পারেনি। কিন্তু নানা কারণে তারা এখন নগ্ন দৌড়কে মেনে নিয়েছেন। আয়োজকেরা স্থানীয় সরকারের সাথে কাজ করে অনুমতি আদায় করে এবং স্থানীয় আইন অনুযায়ী ইনস্যুরেন্স প্রদান করে।  তথ্যসূত্র   বিষয়শ্রেণী:খেলাধুলা বিষয়শ্রেণী:বিভিন্ন দেশের খেলা বিষয়শ্রেণী:২০০২-এ প্রতিষ্ঠিত পুনরাবৃত্ত ক্রীড়া ঘটনা
গর্ভাধান (সংস্কৃত: गर्भाधान ) (অর্থ: জরায়ুতে শুক্র স্থাপন) হিন্দুধর্মের ষোড়শ সংস্কারের প্রথম সংস্কার।Pandey, R.B. (1962, reprint 2003). The Hindu Sacraments (Saṁskāra) in S. Radhakrishnan (ed.) The Cultural Heritage of India, Vol.II, Kolkata:The Ramakrishna Mission Institute of Culture, , p.392 এটি স্ত্রীর দ্বিতীয় বিবাহরূপ সংস্কার। গর্ভাধান সংস্কারে স্ত্রীর প্রথম রজোদর্শনের ষোলো দিনের মধ্যে স্বামী পবিত্র হয়ে সন্ধ্যায় সূর্যার্ঘ্য প্রদান করে যথাবিধি বহ্নিস্থাপনের পর পঞ্চগব্য দ্বারা স্ত্রীকে শোধন করে সন্তান উৎপাদনার্থ গ্রহণ করেন।বাঙ্গালা ভাষার অভিধান, প্রথম খণ্ড, জ্ঞানেন্দ্রমোহন দাস, সাহিত্য সংসদ, কলকাতা, প্রথম সংস্করণ ১৩২৩ বঙ্গাব্দ, মুদ্রণ ২০০০, পৃ. ৬৬০  গার্হ্যসূত্র মতে, এই সংস্কারের সূচনায় স্ত্রী যথাবিধি সুসজ্জিত হন এবং স্বামী সৃষ্টি সংক্রান্ত বৈদিক স্তোত্র উচ্চারণ করতে করতে দেবগণকে আহ্বান জানান, যাতে তারা তার স্ত্রীকে গর্ভধারণে সহায়তা করেন। অতঃপর নারীপুরুষের যৌনক্রিয়া সংক্রান্ত স্তোত্রগুলি উচ্চারণ করতে করতে তারা আলিঙ্গন করেন। স্বামী পুরুষের উৎপাদন ক্ষমতা সংক্রান্ত স্তোত্র উচ্চারণ করতে করতে স্ত্রীর দেহে নিজ শরীর ঘর্ষণ করেন। আলিঙ্গনের পর পূষণের নিকট প্রার্থনার মাধ্যমে গর্ভস্থাপনের কাজ শুরু হয়। স্বামী স্ত্রীর দক্ষিণ স্কন্ধের উপর থেকে ঝুঁকে তার স্ত্রীর বক্ষ স্পর্শ করেন "হে সুবিন্যস্ত কেশধারী, তোমার হৃদয় বাস করে স্বর্গে, বাস করে চন্দ্রে, আমি তাহাকে জানি, তাহা আমাকে জানুক। আমি যেন শত শরৎ বাঁচিয়া থাকি।"Pandey, Rajbali (1969, reprint 2006) Hindu Saṁskāras: Socio-Religious Study of the Hindu Sacraments, Delhi:Motilal Banarsidass, ISBN , pp.48-59  স্মৃতি শাস্ত্রে লিখিত আছে- নিষেকাদ্ বৈজিকং চৈনো গাৰ্ভিকং চাপমৃজ্যতে।ক্ষেত্রসংস্কার সিদ্ধিশ্চ গর্ভাধানফলং স্মৃতম্ ।।''' অর্থাৎ – বিধি বিধান মতো এবং সংস্কার মতো গর্ভাধান থেকে শুভগুণ সম্পন্ন সুযোগ্য সন্তান সৃষ্ট হয় । আর এই সংস্কার থেকেই বীর্য ও গর্ভ সংক্রান্ত পাপের নাশ হয়। দোষ নষ্ট হয় । ক্ষেত্র সংস্কার হয় । এগুলিই হল গর্ভাধান সংস্কারের ফল বা পরিণতি।  সুশ্ৰুত সংহিতায় লিখিত আছে- আহারাচার চেষ্টা ভিয়াদৃশোভি সমন্বিতৌ।স্ত্রীপুংসৌ সমুপেয়াতাং তয়োঃ পুত্রোত্তপি তাদৃশঃ ।।'''  (সুশ্রুত সংহিতা / শরীর ২/৪৩/৫০) অর্থাৎ- নর নারী যেমন আহার ব্যবহার বা প্রচেষ্টায় মিলিত হয়ে পরস্পর সহবাস করে তাদের পুত্র সন্তানও তেমনি স্বভাব প্রাপ্ত হয় ।   পাদটীকা  সুবলচন্দ্র মিত্র, সরল বাঙ্গালা অভিধান, নিউ বেঙ্গল প্রেস প্রাইভেট লিমিটেড, কলিকাতা, ১৯৮৪।   তথ্যসূত্র    বহিঃসংযোগ    Garbhadhana Samskara   বিষয়শ্রেণী:হিন্দু সংস্কার
উমর নাসির একজন মালদ্বীপের রাজনীতিবিদ। তিনি একজন প্রাক্তন স্বরাষ্ট্রমন্ত্রী এবং ২০২৩ সালের মালদ্বীপের রাষ্ট্রপতি নির্বাচনে একজন স্বতন্ত্র প্রার্থী ছিলেন। আটজন প্রার্থীর মধ্যে চতুর্থ হয়েছেন তিনি। তিনি ২০০৮ এবং ২০১৩ সালেও একজন ব্যর্থ প্রার্থী ছিলেন।  নাসির মালদ্বীপের জাতীয় প্রতিরক্ষা বাহিনীতে চাকরি করতেন।   তথ্যসূত্র   বিষয়শ্রেণী:মালদ্বীপের রাষ্ট্রপতি প্রার্থী বিষয়শ্রেণী:মালদ্বীপের মন্ত্রী বিষয়শ্রেণী:২১শ শতাব্দীর মালদ্বীপীয় রাজনীতিবিদ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
আর্মেনিয়া-ব্রাজিল সম্পর্ক, আর্মেনিয়া এবং ব্রাজিল এর মাঝে বিদ্যমান দ্বিপাক্ষিক সম্পর্ককে নির্দেশ করে। ব্রাজিলে অবস্থিত আর্মেনীয় সম্প্রদায় লাতিন আমেরিকার দ্বিতীয় বৃহত্তম (আর্জেন্টিনা এর পর)। ব্রাজিলে, আর্মেনীয় সম্প্রদায়ের প্রায় ১ লক্ষ মানুষ বাস করে। Armenian embassy in Brazil: About Community  ব্রাজিলের রাজধানী ব্রাসিলিয়াতে আর্মেনিয়ার একটি স্থায়ী দূতাবাস রয়েছে।Embassy of Armenia in Brazil অপরদিকে, আর্মেনিয়ার রাজধানী ইয়েরেভান-এ ব্রাজিলের একটি স্থায়ী দূতাবাস রয়েছে।Embassy of Brazil in Armenia   ইতিহাস  থাম্ব|ডান|ব্রাজিল এর সাও পাওলোতে আর্মেনীয় গণহত্যার শিকার ভুক্তভোগীদের স্মরণে তৈরি স্মৃতিস্তম্ভ ১৮০০ এর দশকের শেষ দিকে, ব্রাজিলে প্রথমবারের মত আর্মেনীয়দের আগমন ঘটে। তবে, ১৯২০ সালে, সবচেয়ে বেশি সংখ্যক আর্মেনীয় ব্রাজিলে যান। এর অধিকাংশই লেবানন এবং সিরিয়া থেকে ব্রাজিলে যান। অটোম্যান সাম্রাজ্যর করা আর্মেনীয় গণহত্যা থেকে বেঁচে যাওয়া অনেকেও ব্রাজিলে গমন করেন।  ব্রাজিলে যাওয়া অধিকাংশ আর্মেনীয়ই ব্রাজিলের সাও পাওলো অঞ্চলে বসবাস করেন। আর্মেনিয়া পূর্বে অখণ্ড সোভিয়েত ইউনিয়ন এর অংশ ছিল। পরে সোভিয়েত ইউনিয়ন ভেঙ্গে যে ১৫ টি পৃথক এবং স্বাধীন রাষ্ট্রের সৃষ্টি হয়, আর্মেনিয়া তার মধ্যে অন্যতম। ১৯৯১ সালের ২৬ ডিসেম্বর সোভিয়েত ইউনিয়ন বিলুপ্ত হয় এবং আর্মেনিয়া স্বাধীনতা লাভ করে।  ১৯৯১ সালের ডিসেম্বর মাসে, আর্মেনিয়ার পররাষ্ট্র মন্ত্রী রাফি হোভহানিসিয়ান, রাষ্ট্রীয় সফরে ব্রাজিলে যান। তার সেই সফরের উদ্দেশ্য ছিল, ব্রাজিল এবং আর্মেনিয়ার মধ্যে কূটনৈতিক সম্পর্ক স্থাপন করা। ১৯৯২ সালের ১৭ ফেব্রুয়ারি, আর্মেনিয়া এবং ব্রাজিল এর মাঝে আনুষ্ঠানিকভাবে কূটনৈতিক সম্পর্ক স্থাপিত হয়।  ১৯৯২ সালের জুন মাসে আর্মেনিয়ার তৎকালীন রাষ্ট্রপতি, লেভোন তার-পেত্রোসিয়ান এক রাষ্ট্রীয় সফরে ব্রাজিলে যান। ১৯৯৮ সালে, আর্মেনিয়া ব্রাজিলের সাও পাওলোতে নিজেদের একটি কনস্যুলেট-জেনারেল চালু করে। পরবর্তীতে ২০০৬ সালে ব্রাজিল, আর্মেনিয়ার ইয়েরেভেনে নিজেদের দূতাবাস চালু করে। ২০১০ সালে, সাও পাওলোতে অবস্থিত আর্মেনীয় কনস্যুলেট-জেনারেল কে অবনমিত করে অনারারি কনস্যুলেটে পরিণত করা হয়। তবে পরবর্তীতে ব্রাজিলের রাজধানী ব্রাসিলিয়ায়, আর্মেনিয়া তাদের দূতাবাস চালু করে। ২০১৫ সালে ব্রাজিলের ফেডারেল সিনেট, আর্মেনীয় গণহত্যাকে, গণহত্যা হিসেবে স্বীকৃতি দেয়।Federal Senate of Brazil Recognizes Armenian Genocide   দ্বিপাক্ষিক সম্পর্ক  থাম্ব|ডান|সাও পাওলোর আর্মেনিয়া মেট্রো স্টেশন ১৯৯২ সালে, কূটনৈতিক সম্পর্ক স্থাপিত হওয়ার পর, ব্রাজিল এবং আর্মেনিয়া বেশ কিছু দ্বিপাক্ষিক চুক্তি সাক্ষর করেছে। এদের মধ্যে উল্লেখযোগ্য হল, ২০০২ সালে, উভয় দেশের কূটনৈতিক এবং সরকারি পাসপোর্টধারীদের ভিসামুক্ত প্রবেশাধিকারের বিষয়ে চুক্তি এবং ওই একই সালেই সাক্ষরিত হওয়া, সাংস্কৃতিক সমন্বয় চুক্তি।  ১৯৮৫ সালে, সাও পাওলো শহরের একটি মেট্রো স্টেশনের নামকরণ করা হয় আর্মেনিয়ার নামে। একইভাবে ২০০৩ সালে, আর্মেনিয়ার রাজধানী ইয়েরেভেনে একটি চত্বরের উদ্ভোদন করা হয় এবং এর নামকরণ করা হয় ব্রাজিলের নামে।  তথ্যসূত্র     বিষয়শ্রেণী:আর্মেনিয়ার দ্বিপাক্ষিক সম্পর্ক বিষয়শ্রেণী:ব্রাজিলের দ্বিপাক্ষিক সম্পর্ক
thumb|উপরের কিনার অবস্থানে ডিপ-থ্রোটিং thumb|গভীর কন্ঠপ্রবেশ ডিপ-থ্রোটিং (ইংরেজি: Deep-throating) এক ধরনের মানব যৌনাচার যাতে একজন পুরুষ তার উত্থিত লিঙ্গ তার সঙ্গীর মুখ গহ্বরের ভিতরে সম্পূর্ণ ঢুকিয়ে দেয় যাতে সেটা তার কণ্ঠনালীর ভেতর অনুপ্রবিষ্ট হয়ে পড়ে। এটা একধরনের মুখমৈথুন। সাধারাণত একজন মেয়ে (সমকামীদের ক্ষেত্রে একজন পুরুষ) তার পুরুষ সঙ্গীর উত্থিত লিঙ্গটি তার মুখ গহ্বরের গভীরে প্রবিষ্ট করে।  উদ্দেশ্য এ অবস্থায় নারী বা পুরুষ তার মুখগহ্বরকে কার্যত যোনী বা পায়ুর ন্যয় ব্যবহৃত হতে দেয়। উপর্যুপরি কণ্ঠপ্রবেশের মধ্য দিয়ে পুরুষ তার যৌনসঙ্গীর মুখাভ্যন্তরে যৌনাঙ্গ পরিচালনা করে বীর্যস্খলন করলেও করতে পারে। ডিপ-থ্রোটিংের জন্য পুরুষের লিঙ্গ যথেষ্ট লম্বা হতে হয় যাতে তা লিঙ্গ গ্রহিতার গলবিল পর্যন্ত পৌঁছাতে পারে। এই কাজে পুরুষরা যোনিতে লিঙ্গ প্রবেশ না করেও যৌন সুখ লাভ করতে পারে।   অবস্থানসমূহ  ডিপ-থ্রোটিং এর জন্য দাতা (প্রবেশকারী) এবং গ্রহীতার উভয়ের অবস্থান জরুরী। এর জন্য গ্রহীতার মুখ ও গলা একই সরল রেখায় রাখতে হবে এবং নাক দিয়ে শ্বাস-প্রশ্বাস নিতে হবে। যে গভীর-কণ্ঠে প্রবেশ করবে তার অবস্থান হবে এমন যেন তার পেট থেকে কোনো ধাক্কা না আসে, লিঙ্গ পরিচালনা ঠিকভাবে করতে পারে এবং প্রয়োজনমত লিঙ্গ গলা থেকে বের করে নিতে আসতে পারে। উপরের কিনার অবস্থানে ডিপ-থ্রোটিং করানোর একটা প্রচলিত অবস্থান। এই অবস্থানে গ্রহীতা সঙ্গী চিত হয়ে তার মাথা বিছানার কিনারে ঝুলিয়ে শুয়ে পরে আর পুরুষ তার লিঙ্গ সঙ্গীর মুখ বরাবর রেখে সামান্য ঝুকে দাঁড়ায়। এ অবস্থানে পুরুষের কাছে নিয়ন্ত্রণ থাকে। ডিপ-থ্রোটিংের আরেক ধরনের অবস্থান রয়েছে, যেখানে গ্রহীতা পুরুষের বুকের উপর এমনভাবে বসে যেন তার পুরুষসঙ্গীর লিঙ্গ গ্রহীতার মুখের সামনে থাকে এবং সে তার সুবিধামত মুখ উপর নিচ করে সঙ্গীকে যৌনানন্দ দিয়ে থাকে। এ অবস্থায় গ্রহীতা নিয়ন্ত্রকের ভূমিকা পালন করে।  Cynthia W. Gentry, The Bedside Orgasm Book: 365 Days of Sexual Ecstasy, p.260.   আরও দেখুন   মুখমণ্ডলে বীর্যপাত   তথ্যসূত্র   বিষয়শ্রেণী:মানব যৌনাচার বিষয়শ্রেণী:মৌখিক কামোত্তেজকতা বিষয়শ্রেণী:পর্নোগ্রাফি পরিভাষা বিষয়শ্রেণী:যৌনক্রিয়া বিষয়শ্রেণী:মানব গলা
কাফালা ব্যবস্থা বা কেফালা ব্যবস্থা ( : ) হলো মধ্যপ্রাচ্যের প্রচলিত একটি ব্যবস্থা, যার মাধ্যমে অভিবাসী কর্মীদের একটি দেশে বসবাসের সময়কালে একজন নির্দিষ্ট স্থানীয় নিয়োগকর্তার সাথে আবদ্ধ করা হয়। এটি বর্তমানে অনেক আরব দেশে; বিশেষ করে আরব উপদ্বীপের দেশগুলিতে বিদ্যমান।  ২০০৬ সাল পর্যন্ত ইস্রায়েলে একই রকম "বাঁধাই ব্যবস্থা" বিদ্যমান ছিল; এরপর ইসরায়েলি সুপ্রিম কোর্ট এটিকে বাতিল করে দেয়।    পারস্য উপসাগরীয় আরব দেশগুলিতে এটি বিদেশি শ্রমিকদের ক্ষেত্রে অভ্যন্তরীণ প্রতিযোগিতা বন্ধ করে এবং অভিবাসী শ্রমিকদের জন্য একজন পৃষ্ঠপোষক (কফিল) থাকার বাধ্যবাধকতা আরোপ করে এবং এই কফিলই সাধারণত  তাদের নিয়োগকর্তা হয়। কফিল তাদের ভিসা ও আইনি অবস্থার সম্পূর্ণ নিয়ন্ত্রণ রাখে। মানবাধিকার সংস্থাগুলো কাফালা ব্যবস্থার কঠোর সমালোচনা করেছে। কারণ এটি শ্রমিকদের শোষণের সুযোগ সৃষ্টি করে। অনেক কফিল নিজেদের কর্মীদের পাসপোর্ট জব্দ করে এবং তাদের উপর শারীরিক ও মানসিক নির্যাতন চালায় এবং ভুক্তভোগীদের আইনি প্রতিকার পাওয়ার সুযোগ খুবই সীমিত থাকে। এছাড়া নির্যাতিত শ্রমিকদের নিজ দেশে ফিরে যাওয়ার পথও অনেক সময় বন্ধ হয়ে যায়।  ২০১৪ সালে আন্তর্জাতিক শ্রম সংস্থা এক প্রতিবেদনে জানায় যে, পারস্য উপসাগরের আরব দেশগুলোতে প্রায় ২৪ লাখ গৃহকর্মী শ্রম দাসত্বের শিকার। এদের বেশিরভাগই ভারত, শ্রীলঙ্কা, ফিলিপাইন এবং নেপাল থেকে আসা শ্রমিক।    তথ্যসূত্র   বিষয়শ্রেণী:শ্রম আইন বিষয়শ্রেণী:শ্রম সম্পর্ক
কলারোয়া বাংলাদেশের খুলনা বিভাগের সাতক্ষীরা জেলার অন্তর্গত একটি উপজেলা।   অবস্থান ও আয়তন  কলারোয়ার ভৌগোলিক অবস্থান । এখানে ৩৫৪৭৫ পরিবারের ইউনিট রয়েছে এবং মোট এলাকা ২৩২.৬৪ কিমি²। উত্তরে যশোর জেলার শার্শা উপজেলা, ঝিকরগাছা উপজেলা ও মনিরামপুর উপজেলা, দক্ষিণে সাতক্ষীরা সদর উপজেলা ও তালা উপজেলা, পূর্বে কপোতাক্ষ নদ এবং যশোর জেলার কেশবপুর উপজেলা, মণিরামপুর উপজেলা ও তালা উপজেলা, পশ্চিমে ভারতের পশ্চিমবঙ্গ।   জনসংখ্যার উপাত্ত  ১৯৯১ সালের বাংলাদেশের আদমশুমারি এর হিসাব অনুযায়ী কলরোয়ার জনসংখ্যা ১৯০৭৫১। পুরুষদের জনসংখ্যার হার ৫০.৯৬% এবং মহিলাদের জনসংখ্যার হার ৪৯.০৪%। কলরোয়ার সাক্ষরতার হার ২৫.৬% (৭+ বছর) এবং জাতীয় শিক্ষার গড় হার ৩২.৪%।   প্রশাসনিক এলাকা  কলারোয়ার একটি পৌরসভা ও 12 টি ইউনিয়ন আছে । যথাক্রমে:   পৌরসভা :    কলারোয়া পৌরসভা   ইউনিয়ন:   জয়নগর ইউনিয়ন  জালালাবাদ ইউনিয়ন  কয়লা ইউনিয়ন  লাঙ্গলঝাড়া ইউনিয়ন  কেঁড়াগাছি ইউনিয়ন  সোনাবাড়ীয়া ইউনিয়ন  চন্দনপুর ইউনিয়ন  কেরালকাতা ইউনিয়ন  হেলাতলা ইউনিয়ন  কুশোডাঙ্গা ইউনিয়ন  দেয়াড়া ইউনিয়ন  যুগিখালী ইউনিয়ন   আরও দেখুন   বাংলাদেশের উপজেলা  বাংলাদেশের জেলাসমূহ  বাংলাদেশের বিভাগসমূহ  দেয়াড়া ইউনিয়ন   তথ্যসূত্র    বহিঃসংযোগ       বিষয়শ্রেণী:সাতক্ষীরা জেলার উপজেলা বিষয়শ্রেণী:সাতক্ষীরা জেলা বিষয়শ্রেণী:খুলনা বিভাগ
ভামা শ্রীনিবাসন (জন্ম ২২ এপ্রিল ১৯৩৫) হলেন একজন ভারতীয় গণিতজ্ঞ। তাঁকে সাধারণত জানা যায় সসীম জোটের উপস্থাপনা তত্ত্ব-এ অগ্রণী অবদানের জন্য৷ তাঁর অবদানসমূহকে নিউথার বক্ততার ১৯৯০ সালে সম্মানীত করা হয়৷ ১৯৮১ সাল থেকে ১৯৮৩ সাল পর্যন্ত তিনি অ্যাসোসিয়েসন ফর ওমেন ইন ম্যাথমেটিক্স-এর সভাপতি হিসাবে কর্মনির্বাহ করেন।   প্রারম্ভিক শিক্ষা এবং জীবন তাঁর জন্ম হয়েছিল ভারত-এর মাদ্রাজে। তারপর তিনি মাদ্রাজ বিশ্ববিদ্যালয় থেকে ১৯৫৪ সালে কলাশাখাে স্নাতক ডিগ্রী অর্জন করে এবং ১৯৫৫ সালে বিজ্ঞান শাখাে স্নাতকোত্তর ডিগ্রী অর্জন করেন। গবেষণার জন্য পরবর্তী পর্যায়ে তিনি ইংল্যান্ডে গমন করেন। পরে শিক্ষা জীবন আরম্ভ করতে তিনি ইংল্যান্ডে থেকে যান৷ তিনি ১৯৬০ সাল থেকে ১৯৬৪ সাল পর্যন্ত কিলে বিশ্ববিদ্যালয়ে গণিতের একজন প্রবক্তা হিসাবে কাজ করেন। তারপর তিনি "ন্যাশনাল রিসার্চ কাউন্সিল অব কানাডা"র মাধ্যমে ব্রিটিশ কলম্বিয়া বিশ্ববিদ্যালয়ে পোষ্টডক্টরেটের বৃত্তি (১৯৬৫-৬৬) গ্রহণ করেন। তারপর তিনি ভারতে আসেন এবং রামানুজন গণিত প্রতিষ্ঠানে ১৯৬৬ সাল থেকে ১৯৭০ সাল পর্যন্ত শিক্ষাদান করেন।  কেরিয়ার তারপর শ্রীনিবাসন মার্কিন যুক্তরাষ্ট্রে গমন করেন এবং তার পরের দশকটি ক্লার্ক বিশ্ববিদ্যালয়ে সহযোগী অধ্যাপক হিসাবে অধ্যাপনা করেন।  ১৯৭৭ সালে তিনি মার্কিন যুক্তরাষ্ট্রের একজন নাগরিক হয়ে পরে। সেই বছরে তিনি প্রিন্সটনস্থিত উচ্চতর অধ্যয়নের প্রতিষ্ঠানগুলির সদস্য হন৷ ১৯৮০ সালে তিনি ইলিনয়স বিশ্ববিদ্যালয়ে তাঁর সুদীর্ঘ অধ্যাপনার সময়ের আরম্ভ করেন। তিনি চিকাগোর সার্কল কম্পের গণিতের অধ্যাপক হিসাবে কার্যনির্বাহ করেন। ১৯৭৯ সালের জানুয়ারিতে তিনি আমেরিকান গাণিতিক সমাজে আদরণীয় ভাষণ প্রদান করেন। url=http://www.ams.org/home/page তিনি অতিথি অধ্যাপক হিসাবেও প্যারিস, জার্মানীর ইসেন বিশ্ববিদ্যালয়, সিডনি বিশ্ববিদ্যালয়, এবং জাপানের টোকিও বিজ্ঞান বিশ্ববিদ্যালয় ভ্রমণ করেন। তাছাড়া নিজক্ষেত্রের কয়েকটি পত্রিকার সম্পাদনার দায়িত্বেও তিনি জড়িত ছিলেন। তার মধ্যে: প্রসিডিংস্ অব দ্য এএমএস (১৯৮৩ সাল থেকে ১৯৮৭ সাল পর্যন্ত); কমিউনিকেশনস ইন অ্যালজেব্রা (১৯৭৮ সাল থেকে ১৯৮৪ সাল পর্যন্ত); ম্যাথেমেটিকেল সার্ভেইস এন্ড মোনোগ্রাফস (১৯৯১-১৯৯৩)। ১৯৯১ সাল থেকে ১৯৯৪ সাল পর্যন্ত তিনি আমেরিকান গাণিতিক সমাজর সম্পাদনা সমিতির সঙ্গে জড়িত ছিলেন।  সসীম শ্রেণীর গবেষণার জন্য শ্রীনিবাসন পোল ফঙ্গের সঙ্গে সহযোগিতা করেন। তাঁর এই কর্মকে লাজটিগে করা কোয়ান্টাম শ্রেণীর গবেষণার সঙ্গে জড়িত করা হয়েছে। ফলে গণিত এবং পদার্থ বিজ্ঞানের মধ্যে এক যোগসূত্র স্থাপিত হয়েছে।   পুরস্কার এবং সম্মান  ২০১২ সালে তিনি আমেরিকান গাণিতিক সমাজের একজন সভ্য হযন।List of Fellows of the American Mathematical Society, retrieved 2013-07-26.  ২০১৭ সালে তিনি "অ্যাসোসিয়েসন ফর ওমেন ইন ম্যাথমেটিক্স"-এর উদ্বোধনী গোষ্ঠীটির একজন সদস্য হিসাবে নির্বাচিত হন। <ref>{{ওয়েব উদ্ধৃতি|title=Launch of the AWM Fellows Program|url=https://awm-  তথ্যসূত্র  বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:ভারতীয় নারী গণিতবিদ বিষয়শ্রেণী:২১শ শতাব্দীর ভারতীয় গণিতবিদ বিষয়শ্রেণী:২০শ শতাব্দীর ভারতীয় গণিতবিদ বিষয়শ্রেণী:১৯৩৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী গণিতবিদ বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান ম্যাথমেটিকাল সোসাইটির সভ্য বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর নারী গণিতবিদ বিষয়শ্রেণী:২১শ শতাব্দীর নারী গণিতবিদ বিষয়শ্রেণী:২১শ শতাব্দীর মার্কিন নারী
অন্ধ্রপ্রদেশ আইনসভা হল ভারতের অন্ধ্রপ্রদেশ রাজ্যের রাজ্য আইনসভা। এটি ওয়েস্টমিনস্টার থেকে প্রাপ্ত একটি সংসদীয় ব্যবস্থা অনুসরণ করে। এটির উপাদানসমূহ হল-   অন্ধ্রপ্রদেশের রাজ্যপাল নিযুক্ত  পরোক্ষভাবে নির্বাচিত অন্ধ্রপ্রদেশ শাসানা মণ্ডলী  প্রত্যক্ষভাবে নির্বাচিত অন্ধ্রপ্রদেশ সাসানা সভা।  রাজ্যের রাজধানী অমরাবতীতে অবস্থিত ট্রানজিট ভবনে আইনসভার বৈঠক অনুষ্ঠিত হয়। আইনসভা ভারতীয় সংবিধান থেকে তার কর্তৃত্ব প্রাপ্ত করে। রাজ্য তালিকায় নির্দিষ্ট ৬১টি বিষয়ে আইন প্রণয়নের একমাত্র কর্তৃত্ব সহ এবং ভারতের সংসদের সাথে ৫২টি সমসাময়িক বিষয়ে আইন প্রণয়নের ক্ষমতা ভাগ করে নেয়। নিম্নকক্ষের সদস্যদের এফপিটিপি পদ্ধতি ব্যবহার করে আঞ্চলিক নির্বাচনী এলাকা থেকে নির্বাচিত করা হয়। উচ্চকক্ষের সদস্যরা পরোক্ষভাবে বিশেষ নির্বাচনী এলাকা দ্বারা নির্বাচিত বা রাজ্যপাল কর্তৃক মনোনীত হন। রাজ্যপাল রাজ্যের প্রধান হিসেবে আইনসভার নেতৃত্ব দেন।   কাঠামো এবং আইন প্রণয়ন প্রক্রিয়া  ভারতীয় সংবিধান অনুসারে, ভারতের প্রতিটি রাজ্যে রাজ্যপাল এবং একটি বিধানসভার সমন্বয়ে একটি আইনসভা থাকবে। তদুপরি, রাজ্যের বিধানসভা একটি উচ্চকক্ষ (বিধান পরিষদ) তৈরি করার বা যে কোনও সময়ে উচ্চকক্ষ বিলুপ্ত করার সিদ্ধান্ত নিতে পারে। দুটি কক্ষের মধ্যে এই সম্পর্কটি বৃহৎ এবং ছোট রাজ্যগুলির মধ্যে ভারসাম্য বজায় রাখার জন্য সংবিধানে নির্দিষ্ট করা হয়েছিল - প্রাক্তনরা আরও রাজনৈতিক অংশগ্রহণের দাবি জানিয়েছিল, যখন দ্বিতীয়টি দুটি ঘর রক্ষণাবেক্ষণে আর্থিক সীমাবদ্ধতার উল্লেখ করেছিল। অন্ধ্রপ্রদেশ ভারতের কয়েকটি রাজ্যের মধ্যে একটি যেখানে দ্বিকক্ষ বিশিষ্ট আইনসভা রয়েছে। রাজ্যটি ১৯৫৭ সালে একটি উচ্চকক্ষ প্রতিষ্ঠা করে, ১৯৮৫ সালে বিলুপ্ত করে এবং ২০০৭ সালে এটি পুনঃপ্রতিষ্ঠিত হয়।  উচ্চকক্ষ ভেঙ্গে দেওয়া যায় না এবং এর এক তৃতীয়াংশ সদস্য প্রতি দ্বিতীয় বছরে অবসর নেয়। বিধানসভার মেয়াদ তার প্রথম বৈঠকের জন্য নির্ধারিত তারিখ থেকে পাঁচ বছর। মন্ত্রিসভা সম্মিলিতভাবে নিম্নকক্ষের কাছে দায়বদ্ধ এবং যতক্ষণ পর্যন্ত নিম্নকক্ষের আস্থা ভোগ করে ততক্ষণ পর্যন্ত ক্ষমতায় থাকে। মন্ত্রীরা সাধারণত নিম্নকক্ষের সদস্য, তবে তারা যে কোনো কক্ষের সদস্য হতে পারেন।DD Basu. Introduction to the Constitution of India.  একটি বিল যেকোন কক্ষেই উপস্থাপিত হতে পারে, যদিও অর্থ বিল শুধুমাত্র নিম্নকক্ষে উপস্থাপন করা হতে পারে। উচ্চকক্ষ কেবল সেই বিলের সংশোধনের পরামর্শ দিতে পারে যা বিধানসভা দ্বারা পাস হয়। যদি বিধানসভা তার দ্বিতীয় পাঠে উচ্চকক্ষের দ্বারা করা পরিবর্তনগুলি উপেক্ষা করার সিদ্ধান্ত নেয়, তবে পরিষদকে বিধানসভা দ্বারা পাস করা বিলটি মূল আকারে গ্রহণ করতে হবে। সাধারণ বা অর্থ বিলে পরিষদের একমাত্র ক্ষমতা হল আইন প্রণয়নে কিছু বিলম্ব ঘটানো। তারপর বিলটি রাজ্যপালের কাছে পাঠানো হয়, যিনি বিলটিকে আইনে রূপান্তরিত করে স্বাক্ষর করতে পারেন বা প্রত্যাখ্যান করতে পারেন।DD Basu. Introduction to the Constitution of India.   তথ্যসূত্র    বহিঃসংযোগ    এপি অ্যাসেম্বলি অফিসিয়াল সাইট  aponline.gov.in-এ বিধায়কদের তালিকা  অন্ধ্র প্রদেশ বিধানসভা বিভাগ    বিষয়শ্রেণী:বিলুপ্ত এককক্ষীয় আইনসভা বিষয়শ্রেণী:দ্বিকক্ষবিশিষ্ট আইনসভা বিষয়শ্রেণী:অন্ধ্রপ্রদেশ সরকার বিষয়শ্রেণী:হায়দ্রাবাদের ভবন ও স্থাপনা বিষয়শ্রেণী:ভারতের রাজ্য আইনসভা
হারং-হুরং (সিলেটি:ꠢꠣꠞꠋ ꠢꠥꠞꠋ) হচ্ছে বাংলাদেশের সিলেট অঞ্চলের একটি প্রাচীন সুড়ঙ্গের নাম। হারং-হুরং শব্দ দুটি সিলেটি প্রাচীন আঞ্চলিক ভাষার শব্দ। সিলেটি ভাষায় ‘হারং’ শব্দের অর্থ হচ্ছে সাঁকো বা বিকল্প পথ আর ‘হুরং’ মানে ‘সুড়ঙ্গ’। অর্থাৎ ‘হারং হুরং’ শব্দ দ্বারা বিকল্প সুড়ঙ্গ পথ বোঝায়। কথিত আছে যে, ১৩০৩ সালে রাজা গৌড় গৌবিন্দ যখন হজরত শাহজালাল (র.)-এর সিলেট আগমনের খবর পান, তখন তার সৈন্যবাহিনীসহ পেঁচাগড় গিরিদুর্গের এই সুড়ঙ্গপথ দিয়ে পালিয়ে যাওয়ার পর নিরুদ্দেশ হয়ে যান।   ব্যুৎপত্তি  হুরং হলো সুড়ঙ্গ শব্দের সিলেটি অপভ্রংশ এবং সিলেট ও সুনামগঞ্জের অনেক এলাকায় সাঁকো অর্থেই হারং শব্দটি ব্যবহার হয়ে থাকে। সুতরাং সাঁকো বলতে যদি প্রতিবন্ধকতা ডিঙিয়ে কোন আড়াআড়ি বা বিকল্প পথ বোঝানো হয়, তাহলে হারং-হুরং অর্থ হবে কোথাও যাবার বিকল্প সুড়ঙ্গ পথ। এই সুড়ঙ্গটিকে বাগানের লোকেরা গৌর গবিন্দ রাধা গুহা নামে চিনে; যেখানে প্রতি শনি এবং মঙ্গলবার পূজা দেয়া হয়।   অবস্থান  উপমহাদেশের প্রথম বাণিজ্যিক চা বাগান মালনীছড়ার গহীনে ‘হারং হুরং’ সুড়ঙ্গ অবস্থিত। হারং হুরং সুড়ঙ্গটি তেলাহাটির দক্ষিণে হিলুয়াছড়া চা বাগানের ১৪নং সেকশনের পাশে অবস্থিত।   লোক কাহিনী  সুড়ঙ্গটি প্রায় সাতশত বছর বা তারও বেশি আগেকার সময়ের। ফলে এটাকে কেন্দ্র করে স্থানীয়দের মাঝে নানা লোককাহিনী প্রচলিত রয়েছে। অনেকের ধারণা এ সুড়ঙ্গটি জৈন্তা পর্যন্ত বিস্তৃত। যেসব ব্যক্তি গুহাটিতে প্রবেশ করেছেন, তাদের কেউই জীবিত বের হয়ে আসেনি বলে জনশ্রুতি আছে। আর যদিও বা কেউ বের হয়েছে তবে কিছুদিনের মধ্যে অপ্রকৃতস্থ হয়ে সে মারা গিয়েছে।  ভারতের তিনজন তান্ত্রিক এখানে প্রবেশ করেছিলেন। তাদের মধ্যে মাত্র একজন ফিরে এসেছেন আর খুব অল্পদিন বেঁচে ছিলেন। মৃত্যুর আগ পর্যন্ত তিনিও স্বাভাবিক ছিলেন না। সিলেটের একজন ধনাঢ্য ব্যবসায়ী খননের উদ্যোগ নেন, কিন্তু তিনি অস্বাভাবিক স্বপ্ন দেখে সংস্কারকাজ মাঝপথে বন্ধ করে দেন। এই গ্রামের এক বৃদ্ধ যৌবনকালে ঢুকেছিল। ভিতরে কিছু একটা দেখে সে ভয়ে বেড়িয়ে আসে। এরপর থেকে লোকটি পাগল, তেলিহাটির বিখ্যাত কবিরাজও তার চিকিৎসা করতে পারেনি। তথ্যসূত্র  বিষয়শ্রেণী:সিলেটের ইতিহাস বিষয়শ্রেণী:বাংলাদেশের গুহা বিষয়শ্রেণী:সিলেট জেলার দর্শনীয় স্থান
স্বামী স্ত্রী সুভাষ দত্ত পরিচালিত ১৯৮৭ সালের বাংলাদেশী প্রণয়ধর্মী নাট্য চলচ্চিত্র। এস এস প্রডাকশন্সের ব্যানারে ছবিটি প্রযোজনা করেছেন শাবানা। এতে প্রধান চরিত্রে অভিনয় করেছেন শাবানা, রাজ্জাক, আলমগীর, পারভীন সুলতানা দিতি, রাজীব প্রমুখ।  স্বামী স্ত্রী চলচ্চিত্রটি ১৯৮৭ সালে ৩১ জুলাই বাংলাদেশে মুক্তি পায়। পারভীন সুলতানা দিতি এই ছবিতে সাবিনা চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।  কুশীলব  শাবানা - সালমা  রাজ্জাক - সালাউদ্দিন বাহাদুর  আলমগীর - বাদল চৌধুরী  পারভীন সুলতানা দিতি - সাবিনা  আনোয়ার হোসেন - জনাব খান  নারায়ণ চক্রবর্তী - জনাব রহমান  রাজীব - রহমানের ব্যবসায়িক অংশীদার  আশীষ কুমার লোহ - খলিল তালুকদার  জহিরুল হক - ডঃ আলম  সিরাজুল ইসলাম - ইকবাল  অমল বোস - মন্টু মিয়া  সুষমা - সালাউদ্দিনের মা  সঙ্গীত স্বামী স্ত্রী চলচ্চিত্রের গানের সুর ও সঙ্গীত পরিচালনা করেছেন আলাউদ্দিন আলী। গীত রচনা করেছেন আলাউদ্দিন আলী ও প্রদীপ গোস্বামী। গান রেকর্ড করা হয় বারী রেকর্ডিং স্টুডিওতে। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ও শামীমা ইয়াসমিন দিবা।  গানের তালিকা  পুরস্কার জাতীয় চলচ্চিত্র পুরস্কার  বিজয়ী: শ্রেষ্ঠ পার্শ্ব অভিনেত্রী - পারভীন সুলতানা দিতি  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৮৭-এর চলচ্চিত্র বিষয়শ্রেণী:১৯৮০-এর দশকের প্রণয়ধর্মী নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:সুভাষ দত্ত পরিচালিত চলচ্চিত্র বিষয়শ্রেণী:শাবানা প্রযোজিত চলচ্চিত্র বিষয়শ্রেণী:এস এস প্রডাকশন্সের চলচ্চিত্র
বট টেংরা (বৈজ্ঞানিক নাম: Conta conta) (ইংরেজি: Conta catfish) হচ্ছে Erethistidae পরিবারের Conta গণের একটি স্বাদুপানির মাছ।  বর্ণনা এই প্রজাতির মাছের দেহ লম্বা এবং সরু। মাথা ছোট ও ডিম্বাকৃতির। পৃষ্ঠদেশ বাঁকা, তবে অঙ্কীয়দেশ শ্রোণীপাখনার সামনে আনুভূমিকভাবে অবস্থান করে। এদের মুখ ছোট। ঠোঁট পুরু মাংসল এবং পিড়কাযুক্ত।  বিস্তৃতি এই প্রজাতির মাছ বাংলাদেশ এবং ভারতে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা   তথ্যসূত্র   বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:এশিয়ার মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
ব্লো-ব্জাং-ছোস-'ফেল () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতচল্লিশতম দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী ব্লো-ব্জাং-ছোস-'ফেল সপ্তদশ শতাব্দীর মধ্যভাগে তিব্বতের খাম্স অঞ্চলের ঝোল () নামক স্থানে জন্মগ্রহণ করেন। তিনি ইয়েংতাং বৌদ্ধবিহারের দীক্ষালাভ করেন ও ধর্মশিক্ষা শুরু করেন। লাসা শহরে যাত্রা করে দ্গা'-ল্দান বৌদ্ধবিহার বিশ্ববিদ্যালয়, সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। দ্গে'-দুন-গ্রাগ্স-পা () এবং ব্লো-ব্জাং-দ্গে-লেগ্স () নামক বিখ্যাত লামারা তার উল্লেখযোগ্য শিক্ষক ছিলেন। ১৬৯১ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান হিসেবে অধিষ্ঠিত হন। এর কিছুদিনের মধ্যে তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে প্রশাসনের দায়িত্ব গ্রহণ করেন করেন। এরপর তিনি ম্ঙ্গা'-রিস-ম্থো-ল্দিং () বৌদ্ধবিহারের প্রধান হিসেবে অধিষ্ঠিত হন। এই সময় তার খ্যাতি সমগ্র লাদাখ অঞ্চলে ছড়িয়ে পড়ে। ১৬৯৯ খ্রিষ্টাব্দে তিনি দ্গা'-ল্দান বৌদ্ধবিহারের সাতচল্লিশতম প্রধান হিসেবে নির্বাচিত হন এবং তিন বছর এই পদে থাকেন। তার উল্লেখযোগ্য শিষ্য ছিলেন ব্লো-ব্জাং-দার-র্গ্যাস () নামক উনপঞ্চাশতম দ্গা'-ল্দান-খ্রি-পা।   তথ্যসূত্র   বিষয়শ্রেণী:গানদেন ত্রিপা
গাজীপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলায় অবস্থিত জাতীয় সংসদের ১৯৮নং আসন।  সীমানা গাজীপুর-৫ আসনটি গাজীপুর জেলার কালীগঞ্জ উপজেলা, গাজীপুর সদর উপজেলার বাড়িয়া ইউনিয়ন এবং গাজীপুর সিটি কর্পোরেশন ৪০, ৪১ ও ৪২ নং ওয়ার্ড নিয়ে গঠিত।  নির্বাচিত সাংসদ নির্বাচন  সদস্য  দল ২০০৮ মেহের আফরোজ চুমকি বাংলাদেশ আওয়ামী লীগ ২০১৪ মেহের আফরোজ চুমকি বাংলাদেশ আওয়ামী লীগ ২০১৮ মেহের আফরোজ চুমকি বাংলাদেশ আওয়ামী লীগ২০২৪আখতারউজ্জামানস্বতন্ত্র   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মেহের আফরোজ চুমকি বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    তথ্যসূত্র   বহিঃসংযোগ  প্রথম আলোতে গাজীপুর-৫  বিষয়শ্রেণী:গাজীপুর জেলার জাতীয় সংসদীয় আসন বিষয়শ্রেণী:২০০৮-এ বাংলাদেশে প্রতিষ্ঠিত
বাবাই সমস্যা (Babai's problem) বীজগাণিতিক গ্রাফ তত্ত্বের একটি সমস্যা, যা ১৯৭৯ সালে লাস্লো বাবাই প্রথম প্রস্তাব করেন।   বাবাই সমস্যা  ধরা যাক  একটি সসীম গ্রুপ,  হলো -এর সকল অপ্রত irreducible চরিত্রের সেট,  হলো কেলি গ্রাফ (বা নির্দেশিত কেলি গ্রাফ) যা -এর একটি জেনারেটিং সাবসেট -এর সাথে সম্পর্কিত, এবং  একটি ধনাত্মক পূর্ণসংখ্যা। সেটটি       গ্রাফ -এর একটি অপরিবর্তনীয় কি? অর্থাৎ,  হলে কি  হবে?   BI-গ্রুপ  একটি সসীম গ্রুপ  কে BI-গ্রুপ (বাবাই অপরিবর্তনীয় গ্রুপ; Babai Invariant group) বলা হয় যদি -এর কোনো বিপরীত-বদ্ধ উপসেট  ও -এর জন্য  হলে সকল ধনাত্মক পূর্ণসংখ্যা -এর জন্য  সত্য হয়।   উন্মুক্ত সমস্যা  কোন সসীম গ্রুপগুলি BI-গ্রুপ?   আরও দেখুন   গণিতের অমীমাংসিত সমস্যার তালিকা  ১৯৯৫-পরবর্তী সমাধানকৃত সমস্যার তালিকা   তথ্যসূত্র   বিষয়শ্রেণী:বীজগাণিতিক গ্রাফ তত্ত্ব বিষয়শ্রেণী:গ্রাফ তত্ত্বের অমীমাংসিত সমস্যা